ଆମୋଡିଆକୁଇନ

ଆମୋଡିଆକୁଇନ ବା ଏକ୍ୟୁଡି (ଇଂରାଜୀ ଭାଷାରେ Amodiaquine ବା ADQ) ଔଷଧ ସମସ୍ତ ମ୍ୟାଲେରିଆ ରୋଗର ଚିକିତ୍ସା ନିମନ୍ତେ ଦିଆଯାଏ କେବଳ ଜଟିଳ ପ୍ଲାଜମୋଡିଅମ ଫାଲସିପ୍ୟାରମ ବ୍ୟତୀତ । ପ୍ରତିରୋଧ ସଙ୍କଟ ନ ଆସିବା ନିମନ୍ତେ ଏହା ଆର୍ଟେସୁନେଟ (artesunate) ସ‌ହିତ  ଦିଆଯାଏ ।  ଏହାର ସାଂଘାତିକ ପାର୍ଶ୍ୱ ପ୍ରତିକ୍ରିୟା ଯୋଗୁ ବିରଳ ହେଲେ ମଧ୍ୟ ସାଧାରଣତଃ ଦେବାକୁ ସୁପାରିସ କରାଯାଏ ନାହିଁ ।

ଏହାର ପାର୍ଶ୍ୱ ପ୍ରତିକ୍ରିୟା ସାଧାରଣରୁ ମଧ୍ୟମ ଧରଣର ହୁଏ ଓ କ୍ଲୋରୋକୁଇନ (chloroquine) ଅନୁରୂପ ହୁଏ । ଯକୃତ ସମସ୍ୟା (liver problems) ଓ ଆଗ୍ରାନୁଲୋସାଇଟୋସିସ (low blood cell levels) ଦେଖାଯାଇପାରେ । ଔଷଧ ଅଧିକ ହୋଇଗଲେ ମୁଣ୍ଡବଥା, ଦୃଷ୍ଟି ସମସ୍ୟା, ବାତ (seizures) ଓ ହୃଦ୍‌ରୋଧ ହୋଇପାରେ । ଅଧିକ ଅନୁଶୀଳନ ହୋଇନଥିଲେ ମଧ୍ୟ ଗର୍ଭାବସ୍ଥାରେ ଏହା ନିରାପଦ ଜଣାଯାଏ ।ଏହା ୪-ଆମିନୋକୁଇନୋଲିନ (4-aminoquinoline) ଶ୍ରେଣୀର ଔଷଧ ଯାହାର ଅନ୍ୟ ଏକ ଔଷଧର ନାମ କ୍ଲୋରୋକୁଇନ ।

ସନ ୧୯୪୮ରେ ପ୍ରଥମେ ଆମୋଡିଆକୁଇନ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୁଲ୍ୟ ୦.୦୧ ଆମେରିକୀୟ ଡଲାର ଥିଲା । ଏହା ଯୁକ୍ତରାଷ୍ଟ୍ର ଆମେରିକାରେ ଉପଲବ୍ଧ ନୁହେଁ, କିନ୍ତୁ ଆଫ୍ରିକାରେ ବ‌ହୁଳ ଭାବରେ ଉପଲବ୍ଧ ।

 ଆଧାର 

ଶ୍ରେଣୀ:ଔଷଧ